โรงรับจำนำกทม.ช่วยลูกค้าน้ำท่วม
โรงรับจำนำ กทม. ช่วยเหลือผู้ประสบภัยน้ำท่วม ขยายเวลาตามซื้อทรัพย์หลุดอีก 2 เดือน
30 ต.ค. 2565

โรงรับจำนำ กทม. ช่วยเหลือผู้ประสบภัยน้ำท่วม ขยายเวลาตามซื้อทรัพย์หลุดอีก 2 เดือน
นายชัชวาลย์ ศรีนนท์ ผู้อำนวยการสำนักงานสถานธนานุบาลกรุงเทพมหานคร เปิดเผยว่า ในขณะนี้มีประชาชนประสบอุทกภัยเป็นวงกว้างและมีระยะเวลายาวนาน การเดินทางเป็นอุปสรรคต่อการติดต่อกับทางสถานธนานุบาลกรุงเทพมหานคร (โรงรับจำนำ กทม.) ทำให้ทรัพย์ที่ประชาชนจำนำไว้ไม่ได้รับการส่งดอกหรือไถ่ถอน  ทำให้เป็นทรัพย์หลุดจำนำของสถานธนานุบาลกรุงเทพมหานครมากขึ้น เพื่อเป็นการช่วยเหลือและเยียวยาประชาชนผู้ใช้บริการสถานธนานุบาลกรุงเทพมหานครได้กำหนดมาตรการช่วยเหลือ ดังนี้  
ทรัพย์รับจำนำเดือนพฤษภาคม 2554  ซึ่งจะหลุดจำนำในช่วงต้นเดือนพฤศจิกายน  2554  สถานธนานุบาลกรุงเทพมหานครจะขยายเวลาการตามซื้อคืนทรัพย์หลุดจำนำออกไปจนถึงสิ้นเดือนธันวาคม  2554  ประชาชนสามารถติดต่อขอตามซื้อทรัพย์หลุดจำนำคืนได้ที่สถานธนานุบาลที่ได้จำนำของไว้ 
ทั้งนี้ประชาชนขอทราบรายละเอียดเพิ่มเติมหรือมีข้อสงสัยให้ติดต่อที่สถานธนานุบาลกรุงเทพมหานครได้ทั้ง 20 สาขา หรือสำนักงานสถานธนานุบาลกรุงเทพมหานคร โทร. 0-2158-0042-4  ในเวลา 08.00-16.00 น. หรือที่ www.pawnshop.bangkok.go.th